Title: Vyhodnotenie pripomienkového konania k návrhu zákona o zvýšení dôchodkov v roku 2003 a o zmene a doplnení niektorých zákonov v oblasti sociálneho zabezpečenia
Author: x
Last saved by: spano

Vyhodnotenie pripomienkového konania k návrhu zákona o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov

Rezort | Pripomienka | Typ | Vyh | Spôsob vyhodnotenia | Poznámka
Všeobecne | | | | |

Národný bezpečnostný úrad

Požaduje, aby v navrhovanom zákone bola skutočnosť, že silové rezorty majú osobitný zákon (zákon č. 328/2002 Z. z.) bezvýhradne akceptovaná. Navrhuje doplniť ustanovenie s týmto textom:
„Tento zákon sa nevzťahuje na príslušníkov PZ,SIS, NBÚ, ZVaJS, ŽP, colníkov (ďalej len „policajt“), profesionálnych vojakov a vojakov, ktorí sa počas výkonu vojenskej služby v ozbrojených silách štúdiom alebo výcvikom pripravovali na výkon profesionálnej služby v ozbrojených silách.“, s príslušnými odkazmi na právne predpisy.
Navrhujú doplniť ustanovenie s odkazom na právny predpis upravujúci nároky po 10. dni práceneschopnosti.

O

O

A

Akceptuje sa.

Slovenská informačná služby | Predložený návrh si vyžaduje úpravu po jazykovej, gramatickej a najmä legislatívno-technickej. | O | A | Akceptuje sa. |

Jaroslav Miklo

Považuje za potrebné návrh zákona doplniť o ustanovenie v ktorom sa určí termín dokedy je povinný zamestnanec oznámiť zamestnávateľovi, že je práceneschopný.

O

N

Neakceptuje sa.
Uvedenú problematiku upravuje Zákonník práce v
 § 142.

Ministerstvo financií SR

Konštatuje, že vo všeobecnej časti dôvodovej správy je uvedené, že zvýšené náklady zamestnávateľa budú zohľadnené znížením percentuálnej sadzby poistného na nemocenské poistenie z doterajších 3,4 % z úhrnu vymeriavacich nákladov na 1,4 % z úhrnu vymeriavacich  základov jeho zamestnancov. V Doložke finančných, ekonomických,  environmentálnych vplyvov a vplyvov na zamestnanosť  je spoločná pre oba zákony, pričom dôsledky na štátny rozpočet v súvislosti s návrhom  poskytovať zamestnancovi počas  prvých desať dní dočasnej pracovnej neschopnosti o náhradu príjmu hradenú zamestnávateľom nie sú uvedené.
Vychádzajúc z návrhu východísk štátneho rozpočtu na rok 2004 zníženie percentuálnej sadzby poistného na nemocenské poistenie  pre zamestnávateľov z uvedených 3,4 % na navrhovaných 1,4 % predstavuje úsporu výdavkov štátneho rozpočtu cca 1 mld. Sk.
Štatistickými údajmi o výške vyplatených náhrad príjmov pri dočasnej pracovnej neschopnosti nepresahujúcej 10 dní zamestnancom  plateným  zo štátneho rozpočtu za minulé roky Ministerstvo financií SR nedisponuje. 
Požaduje, aby predkladateľ odôvodnil zníženie percentuálnej sadzby poistného na nemocenské poistenie pre zamestnávateľov zo súčasných 3,4 % na navrhovaných 1,4 % v zmysle § 51 zákona NR SR č. 330/1995 Z. z. o rozpočtových pravidlách v znení neskorších predpisov uviedol predpokladané dôsledky návrhu na štátna rozpočet.

O

Dopady zmien v nemocenskom poistení za zamestnávateľov sú vyčíslené v bode II.B. doložky. Príspevkové a rozpočtové organizácie sú zahrnuté v príslušnej tabuľke a na základe rokovania MF SR ustúpilo od pripomienky.

Generálna prokuratúra SR

Podľa ich názoru, návrh zákona by mal byť konštruovaný tak,  aby mohol riešiť náhradu príjmu počas celej doby práceneschopnosti. Nepokladajú za šťastné riešenie, že  tento zákon upravuje iba nároky po dobu prvých 10 dní jednej pracovnej neschopnosti a zbytok rieši komplexný zákon o sociálnom poistení.

Podporne ich názoru poukazujú na čl. V, ktorým sa novelizuje zákon č. 154/2001 Z. z.  i v časti po 10. Dni pracovnej neschopnosti, pričom v ďalších nárokoch ju upravuje súčasne predkladaný zákon o sociálnom poistení. Tento komplexný zákon už nezasahuje do zákon č. 154/2001 Z. z., i keď sa ho týka. Obdobná situácia je  i u sudcov, štátnych zamestnancov a hasičov, nároky ktorých sú riešené v ďalších článkoch IV, VI a VII.

O

N

Neakceptuje sa.
Pracovná neschopnosť je jednou z udalostí poistného systému a jej dlhšie trvanie (52 týždňov) musí byť kryté z tohto systému.

Národná banka Slovenska

Z návrhu zákona nevyplýva, že náhrada príjmu  sa poskytuje počas  desiatich „kalendárnych“ dni.

O

N

Neakceptuje sa. 
Pracovné dni boli explicitne vyjadrené.

Ministerstvo školstva SR

V súvislosti s tým , že  podľa zákona o sociálnom poistení sa odvádzajú odvody do poistných fondov maximálne z osemnásobku minimálnej mzdy, bolo by vhodne primerané určiť aj maximálnu výšku vymeriavacieho základu, z ktorého sa  má poskytovať náhrada príjmu.

O

N

Neakceptuje sa.
Výška náhrady príjmu je odvodená z vymeriavacieho základu na určenie výšky nemocenskej dávky.

Ministerstvo obrany SR | Požiadavkou MO SR je zachovanie osobitného systému sociálneho zabezpečenia príslušníkov ozbrojených síl a zborov SR. Preto jednou z uplatnených zásadných pripomienok bolo vylúčenie príslušníkov Policajného zboru, SIS, NBˇU, ZVJS SR, Železničnej polície, colníkov, profesionálnych vojakov a vojakov, ktorí sa počas výkonu vojenskej služby v ozbrojených silách štúdiom alebo výcvikom pripravujú na výkon profesionálnej služby v ozbrojených silách. Na základe tejto požiadavky považuje za nevyhnutné upraviť aj návrh zákona o náhrade príjmu pri dočasnej neschopnosti zamestnanca a o zmene a doplnení niektorých zákonov. | | A | Akceptuje sa. |

Zväz hutníctva, ťažobného priemyslu a geológie SR

Vo všeobecnosti princíp vyplácania náhrady príjmu zamestnávateľom môže znamenať ohrozenie zamestnanosti zamestnancov so zdravotnými problémami. Navrhuje doplniť do návrhu zákona ustanovenie ohľadom štatistického vykazovania týchto údajov a stanoviť, že náhrady príjmu pri dočasnej pracovnej neschopnosti zamestnanca sa do priemernej mesačnej mzdy zamestnávateľa nezahŕňajú.

O

N

Neakceptuje sa.
Náhrada príjmu nie je príjmom za vykonanú prácu, preto sa nezahŕňa do vymeriavacieho základu.

K čl. I | | | | |
Všeobecne | | | | |

Konfederácia odborových zväzov SR

KOZ SR zásadne nesúhlasí s tým, aby počas prvých 10 dní práceneschopnosti zamestnanca mu bola poskytovaná náhrada príjmu zamestnávateľom a trvá na tom, aby nemocenské od prvého dňa naďalej poskytovala Sociálna poisťovňa z fondu nemocenského poistenia.

Z

N

Neakceptuje sa.
Dohovor MOP č. 130 umožňuje nevyplácať dávku pri dočasnej pracovnej neschopnosti vôbec počas prvých troch dní.

Ministerstvo kultúry SR

Navrhujú nepristupovať k vyplácaniu  náhrady príjmu pri dočasnej  pracovnej neschopnosti zamestnanca zamestnávateľom, s tým odôvodnením:
V rozpočtových organizáciách a príspevkových organizáciách vyplácajú zamestnávatelia zo mzdových prostriedkov ušetrených práceneschopnosťou zamestnancov odmeny tým zamestnancom, ktorí zastupujúcim chorých zamestnancov.
Poukazujú na zvýšené nároky na administratívne práce spojené s vyplácaním náhrady mzdy.
Navrhované riešenie považujú za nesystémové.

O

N

Neakceptuje sa.
Realizuje sa Programové vyhlásenie vlády Slovenskej republiky.

K § 3 | | | | |
Úrad pre normalizáciu, metrológiu a skúšobníctvo SR | V odseku 1 navrhuje vypustiť slová „podľa tohto zákona. | O | A | Akceptuje sa. |
K § 4 | | | | |
Ministerstvo obrany SR | V texte poznámky pod čiarou k odkazu 3) odporúča v zmysle bodu 49 legislatívno-technických pokynov doplniť na konci slová „v znení zákona č. 251/1997 Z. z.“ | O | A | Akceptuje sa. |
| Z textu poznámky pod čiarou k odkazu 5) žiada vypustiť slová „zákon č. 380/1997 Z. z. o peňažných náležitostiach vojakov v znení neskorších predpisov, zákon č. 73/1998 Z. z.  o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže a Železničnej polície v znení neskorších predpisov, zákon č. 200/1998 Z. z. o štátnej službe colníkov a o zmene a doplnení niektorých zákonov v znení neskorších predpisov“. | Z | A | Akceptuje sa. |
Slovenská informačná služba | V bode 1 písm. b) navrhuje vypustiť poznámky pod čiarou k odkazu 5 zákon č. 73/1998 Z. z. s príslušným odôvodnením, a to vo vzťahu k zákonu č. 328/2002 Z. z. | O | A | Akceptuje sa. |
Ministerstvo dopravy, pôšt a telekomunikácií SR | V odseku 2 odporúča nad slovom „lekár“ uviesť odkaz na ustanovenie § 6 ods. 3 písm. b) zákona NR SR č. 277/1994 Z. z. o zdravotnej starostlivosti. | O | A | Akceptuje sa. |

Zväz hutníctva, ťažobného priemyslu a geológie SR

Zákon nedefinuje jednoznačne dni, za ktoré má byť náhrada vyplatená. Ak by mala byť vyplatená za kalendárne dni (vyplýva iba z dôvodovej správy) jej názov nezodpovedá obsahu, pretože za kalendárne dni napr. dni pracovného pokoja, kedy zamestnanec nemal pracovať, t.j. nemá nárok na mzdu (mzdu nebude mať krátenú z dôvodu dočasnej PN), podľa návrhu bude mať vyplatenú náhradu príjmu pri dočasnej PN.

O

N

Neakceptuje sa.
Pracovné dni by boli explicitne vyjadrené.

K § 5 | | | | |

Ministerstvo vnútra SR

Znenie odseku 2 považuje za nezrozumiteľné. Nevyplýva z neho, či porušenie liečebného režimu v čase poskytovania náhrady príjmu má vplyv pri pokračujúcej pracovnej neschopnosti zamestnanca aj po desiatom dni na rozsah uplatnenia a realizáciu nároku na nemocenské podľa § 31 návrhu zákona o sociálnom poistení.

O

N

Neakceptuje sa.
Dôsledky porušenia liečebného režimu po 10. dni dočasnej pracovnej neschopnosti sú upravené v zákone o sociálnom poistení.

Ministerstvo obrany | V odseku 1 (aj v ďalšom texte návrhu) odporúča slovo „práceneschopný“ nahradiť slovom „práceneschopným“ a slovo „zamestnancovi“ nahradiť slovom „mu“. | O | A | Akceptuje sa. |

Zväz hutníctva, ťažobného priemyslu a geológie SR

Odsek 1 hovorí, že zamestnanec nemá nárok na náhradu príjmu, ak sa stal dočasne práceneschopným v dôsledku úmyselného trestného činu, za ktorý bol zamestnancovi uložený trest odňatia slobody – to sa bude čakať do rozhodnutia súdu o uložení trestu a vtedy sa poskytne náhrada alebo sa bude poskytnutá náhrada vymáhať ako bezdôvodné obohatenie?

O

N

Neakceptuje sa.
Zamestnávateľ môže uplatňovať neprávom vyplatenú náhradu príjmu v občianskom súdnom konaní.

| Odsek 2 – zakotviť právo zamestnávateľa kontrolovať dodržiavanie liečebného poriadku. | O | A | Akceptuje sa. |
K § 6 | | | | |

Ministerstvo financií SR

Navrhuje doplniť ustanovenie tak, aby od 11. dňa dočasnej pracovnej neschopnosti  bude náhradu príjmu, t.j. nemocenské dávky vyplácať Sociálna poisťovňa. Z predloženého návrhu nie je zrejme, ako bude zamestnávateľ postupovať po uplynutí 10. dňa vyplácania náhrady príjmu, ak pracovná neschopnosť zamestnanca trvá.

O

N

Neakceptuje sa.
Uvedené skutočnosti sú upravené v návrhu zákona o sociálnom poistení.

K § 7 | | | | |

Ministerstvo vnútra SR

V odseku 1 písm. a) nesúhlasia s výškou náhrady príjmu do tretieho dňa pracovnej neschopnosti vo výške 18 % denného vymeriavacieho základu určeného podľa osobitného predpisu. Poskytnutím sadzby len v uvedenej výške by došlo k ešte väčšiemu poklesu príjmov v čase choroby, ako je tomu doteraz. Už v súčasnej dobe celá skupina osôb v čase choroby čerpá dovolenku z dôvodu ekonomického poklesu príjmov. Pri náhrade za prvé tri dni by prakticky došlo k tomu, že zamestnanec dostane iba minimálnu náhradu a z tejto ešte musí uhradiť poplatky u lekára, úhrady za recept a lieky.

Z

N

Neakceptuje sa.
Dohovor MOP č. 130 umožňuje nevyplácať dávku pri dočasnej pracovnej neschopnosti vôbec počas prvých troch dní.

Ministerstvo životného prostredia SR

Nesúhlasia s výškou náhrady príjmu v odseku 1 písm. a) od prvého do tretieho dňa dočasnej pracovnej neschopnosti a navrhujú, aby bolo       „l8 %“ zmenených aspoň na  „30%“.

Navrhuje zvážiť, aby v § 7 ods. 1 bola ustanovená v oboch prípadoch minimálna výška náhrady.

O

O

N

N

Neakceptuje sa.
Detto ako k pripomienke  MV SR.

Neakceptuje sa.
Minimálna výška dávky je daná nepriamo, a to minimálnym vymeriavacím základom.

Konfederácia odborových zväzov SR

Zásadne nesúhlasí s ustanovením § 7 ods. 1 písm. a), podľa ktorého má byť dávka náhrady príjmu počas prvých troch dní iba 18 % vymeriavacieho základu a trvá na tom, aby od prvého dňa bola dávka nemocenské poskytovaná vo výške najmenej 55 %. Najmä keď štátny  zamestnanci,  sudcovia, prokurátori a hasiči majú nárok na doplatok k nemocenskému do výšky 100 % ich čistej mzdy počas práceneschopnosti.

Z

N

Neakceptuje sa.
Detto ako k pripomienke MV SR.

Ministerstvo pôdohospodárstva SR

Navrhovanú náhradu príjmu za prvé tri dni vo výške 18 % považujú za  skutočne nízku.  
Navrhujú zosúladiť pojmy „ výška“ a „suma“.

O

N

Neakceptuje sa.
Detto ako k pripomienke MV SR.

Národná banka Slovenska | Navrhovaná výška náhrady uvádzaná v odseku 1 sa im javí ako neprimerane nízka a v rozpore so zámermi uvádzaným v dôvodovej správe. Odporúča vytvoriť pre zamestnávateľov priestor na prípadné zvýšenie navrhovanej výšky náhrady napríklad v kolektívnej zmluve alebo v pracovnom poriadku. | O | A | Akceptuje sa. |

Ministerstvo dopravy, pôšt a telekomunikácií SR

V odseku 1 písm. a) a b) považuje výšku náhrady príjmu za nízku. Jej zvýšenie odporúča vzhľadom na rast životných nákladov ako aj výdavkov počas pracovnej neschopnosti zamestnanca (lieky, vitamíny, poplatky u lekára, za recept a v nemocnici).

O

N

Neakceptuje sa.
Detto ako k pripomienke MV SR.

Ministerstvo školstva SR

Domnievajú sa, že výška náhrady príjmu stanovená na 18 % denného vymeriavacieho základu za prvé tri dni  a 55 % od 4.  Do 10. Dňa je pomerne nízka a bude  mať negatívny vplyv na ekonomickú situáciu obyvateľstva v SR

O

N

Neakceptuje sa.
Detto ako k pripomienke MV SR.

Ministerstvo vnútra SR | V odseku 2 – nie je jasné, či náhradu príjmu bude mať zníženú aj zamestnanec, ak sa stal dočasne práceneschopný v dôsledku požitia omamných látok alebo psychotropných látok nie zo svojho zavinenia (napr. havária úniku čpavku a pod.). Odporúča preto ustanovenie upraviť. | O | A | Akceptuje sa. |

Zväz hutníctva, ťažobného priemyslu a geológie SR

Navrhuje doplniť odsek 4, v ktorom bude stanovený postup pre výpočet náhrady príjmu, ak pracovná neschopnosť zamestnanca trvala iba časť dňa.

O

N

Neakceptuje sa.
Nenavrhuje sa poskytovať náhradu príjmu za časť dňa.

K § 8 | | | | |
Ministerstvo spravodlivosti SR | Zo znenia odseku 2 nie je zrejme, aké skutočnosti rozhodujúce na vznik, trvanie a zánik nároku má zamestnanec preukázať nad rámec potvrdenia podľa odseku 1. Podľa odôvodnenia v dôvodovej správe, upravuje sa „spôsob uplatnenia a preukázania“ čo nezodpovedá textu § 8. | O | A | Akceptuje sa. |

Ministerstvo financií SR

Žiada vypustiť  § 10 v čl. I  čl. II, ktorý novelizuje zákon č. 366/1999 Z. z. o daniach z príjmov v znení neskorších predpisov, pretože v súčasnej dobe sa pripravuje  návrh nového zákona o daniach z príjmov, ktorý by mal nadobudnúť účinnosť od 1. 1. 2004, pričom jeho navrhované ustanovenia budú riešiť aj predmetnú problematiku a ich spresnenie bude predmetom pripomienkového konania.

Zásadne nesúhlasí s tým, aby iný ako daňový zákon definoval čo je daňový výdavok.

O

Z

A

A

Akceptuje sa.

Akceptuje sa.

Ministerstvo pôdohospodárstva SR

Podľa návrhu zákona je zamestnanec povinný preukázať „skutočnosti“ rozhodujúce na vznik, trvanie a zánik nároku na  náhradu príjmu pri dočasnej pracovnej neschopnosti. Z textu nie je jasné, aké sú to skutočnosti.

Podľa akého mechanizmu si bude môcť zamestnanec vynútiť  vyplatenie nemocenského, keď v súčasnej dobe  je už v niektorých prípadoch komplikované „len“ vyplatenie mzdy?

O

O

A

A

Akceptuje sa – v dôvodovej správe sa uvádzajú príklady.

Akceptuje sa úpravou návrhu zákona o sociálnom poistení.

Zväz hutníctva, ťažobného priemyslu a geológie SR

Navrhuje v odseku 2 doplniť: „Zamestnanec je povinný bez zbytočného odkladu preukázať ...“.

O

N

Neakceptuje sa.
Táto povinnosť je uložená v § 142 Zákonníka práce.

K § 9 | | | | |

Ministerstvo vnútra SR

V odseku 2 odporúča za slovo „koruny“ vložiť slovo „smerom“.

O

N

Neakceptuje sa.
Ide o platnú legislatívnu techniku.

K § 11 | | | | |

Ministerstvo vnútra SR

Odporúča slová „za ktorý patrí“  nahradiť slovami „od ktorého nárok na náhradu príjmu patrí“.

O

N

Neakceptuje sa.
Nárok na náhradu príjmu sa premlčuje po dňoch.

Ministerstvo spravodlivosti SR

Začiatok „behu premlčacej doby“ je potrebné ustanoviť v súlade s § 9 t. j. odo dňa riadneho výplatného termínu, kedy mala byť náhrada príjmu vyplatená.

O

N

Neakceptuje sa.
Ustanovenie rieši vznik nároku na dávku, nie na jeho výplatu.

K § 12 | | | | |

Ministerstvo spravodlivosti SR

Odporúča, vzhľadom na to, že náhrada príjmu nahrádza dávku nemocenského poistenia, t. j. má charakter dávky sociálneho zabezpečenia, jednoznačne vyjadriť, že ide o „spory vyplývajúce z pracovných (služobných) vzťahov“,  z dôvodu príslušnosti súdu podľa § 7 a § 9 ods. 2 písm. a) Občianskeho súdneho poriadku.

O

N

Neakceptuje sa.
Nejde o spor o vzájomné vyporiadanie podľa § 9 ods. 2 Občianskeho súdneho poriadku, o ktorom rozhoduje krajský súd, ale o spor o dávku, o ktorom rozhoduje okresný súd (§ 9 ods. 10 Občianskeho súdneho poriadku).

Najvyšší súd SR

Navrhuje v poznámke pod čiarou uviesť príslušné ustanovenie Občianskeho súdneho poriadku, asi § 247 a nasl. OSP.

O

N

Neakceptuje sa.
O náhrade príjmu nerozhoduje správny orgán, t.j. problematika nepatrí do kompetencie správneho súdnictva.

K dôvodovej správe | | | | |
Úrad pre normalizáciu, metrológiu a skúšobníctvo SR | V doložke  zlučiteľnosti  v bode 3 písm. b) navrhuje nahradiť slovo „NPPAA“ slovom „NPPA“ alebo „NPAA“. | O | A | Akceptuje sa. |
K čl. II | | | | |

Ministerstvo dopravy, pôšt a telekomunikácií SR

Navrhuje upraviť v článku II úvodnú vetu.

O

N

Neakceptuje sa.
Čl. II bol vypustený – problematika bola prenesená do novely Zákonníka práce.

Ministerstvo vnútra SR | Odporúča v úvodnej vete doplniť zákon č. 413/2002 Z. z. | O | N | detto |
K čl. III | | | | |

Ministerstvo zahraničných vecí SR

V poznámke pod čiarou 16b) vložiť za zákon č. 315/2001 „Z. z.“.

O

N

Neakceptuje sa.
Článok III bol vypustený.

K čl. IV (nový čl. II) | | | | |
Ministerstvo vnútra SR | V bode 3 v § 96 odporúča slovo „nemocenského“ nahradiť slovom „nemocenskému“. | O | A | Akceptuje sa. |

V bode 3 odporúča slovo „platiť“ nahradiť slovom „platiteľom“.

O

N

Neakceptuje sa.
V zákone je použitý správny slovný tvar.

V bode 4 § 99 ods. 1 a v ostatných ustanoveniach návrhu zákona odporúča slovo „pozadu“ nahradiť slovom „spätne“.

O

N

Neakceptuje sa.
V zákone je použitý správny slovný tvar.

Jednota dôchodcov na Slovensku

V bode 1 – k § 93 – v prvej vete odporúča nahradiť slovo „funkcie“ slovom „práce“, aby sa chybne neinterpretoval význam tejto vety.

O

N

Neakceptuje sa.
Pojem funkcia je správne použitý.

Ministerstvo zahraničných vecí SR | V novelizačnom bode 3 v § 96 slová „k nemocenského“ nahradiť slovami „k nemocenskému“. | O | A | Akceptuje sa |
Ministerstvo spravodlivosti SR | Navrhuje nadpis § 1 upraviť v súlade s obsahom ďalšieho textu v tomto znení „Príplatok k náhrade príjmu a príplatok k nemocenskému“. | O | A | Akceptuje sa. |

Najvyšší súd SR

V novelizačnom bode 1. K § 93 v treťom riadku navrhujú vynechať  slovo  „zamestnanca“, lebo sudca nie je zamestnanec, ale vykonáva sudcovskú funkciu v osobitnom právnom vzťahu.

O

N

Neakceptuje sa.
Ide o názov dávky, nie o pracovné zaradenie sudcu.

K čl. V (nový čl. III) | | | | |

Generálna prokuratúra SR

Poukazuje v bode 4 na § 140 ods. 1 písmeno a) v tom zmysle, či nemá služobný úrad správne rozhodovať o náhrade príjmu a nie mzdy, ako je tu uvedené.

Navrhuje vykonať úpravy  textu v § 132 ods. 2 a v § 133 ods. 3 takto:
„ 1. V § 132 ods. 2 znie:
Úhrn príplatku k podpore pri ošetrovaní člena rodiny a poskytnutej podpory pri ošetrovaní člena rodiny nesmie presiahnuť výšku funkčného platu prokurátora po odpočítaní poistného na zdravotné poistenie, poistného na nemocenské poistenie a dôchodkové zabezpečenie a preddavku na daň z príjmov zo závislej činnosti a z funkčných požitkov.“.
2. V § 132 ods. 2 znie:
„Úhrn príplatku k peňažnej pomoci v materstve a poskytnutej pomoci v materstve nesmie presiahnuť výšku funkčného platu prokurátora po odpočítaní poistného na zdravotné poistenie, poistenie na nemocenské poistenie a dôchodkové zabezpečenie a preddavku na daň z príjmov zo závislej činnosti a z funkčných požitkov.“.

O

O

A

A

Akceptuje sa.

Akceptuje sa.

Ministerstvo dopravy, pôšt a telekomunikácií SR | Navrhuje upraviť úvodnú vetu v článku V. | O | A | Akceptuje sa. |
Ministerstvo vnútra SR | V úvodnej vete odporúča vypustiť slová „zákona   č. 312/2001 Z. z. a“. | O | A | Akceptuje sa. |
K čl. VI | | | | |

Ministerstvo vnútra SR

Navrhuje v zákone o štátnej službe novelizovať aj § 108, vzhľadom na novelizáciu ustanovení § 107 a 109 až 111. V § 107 ods. 1 sa ustanovuje doba najviac 30 dní na poskytovanie príplatku, pričom v § 108 táto doba zostáva naďalej len 15 dní. V prípade zachovania tohto stavu by išlo o rozpor so zásadou rovnosti, aj vzhľadom na úpravu štátnej služby podľa zákona č. 315/2001 Z. z. o Hasičskom a záchrannom zbore v znení neskorších predpisov, kde § 163 ods. 1 (čl. VII bod 1 návrhu tohto zákona) upravuje dobu najviac 30 dní aj pre príplatok k ošetrovnému. V tejto súvislosti je potrebné v § 108 zákona č. 312/2001 Z. z. zmeniť názov na príplatok k „ošetrovnému“, nakoľko v spoločných ustanoveniach v § 109 až 111 sa používa už tento nový názov.

Z

N

Neakceptuje sa.
Zákon o štátnej službe sa bude novelizovať osobitne. Časť VI je vypustená z návrhu zákona.

V bode 5 v § 111 ods. 2 odporúčame za slovo „koruny“ vložiť slovo „smerom“.

O

N

Neakceptuje sa.
Zákon o štátnej službe sa bude novelizovať osobitne. Čl. VI je vypustený z návrhu zákona.

Ministerstvo školstva SR

Navrhujú doplniť aj znenie § 126 písm. b) o príplatok k náhrade príjmu.

O

N

Neakceptuje sa.
Zákon o štátnej službe sa bude novelizovať osobitne. Čl. VI je vypustený z návrhu zákona.

Ministerstvo  spravodlivosti SR

K bodu 1
V § 107  ods. 1 odporúča ponechať doterajšiu dobu poskytovania príplatku k náhrade príjmu 15 dní. Je nesystémové a zmätočné opäť meniť 15 dňovú dobu, ktorá bola s účinnosťou od 1. Januára 2003 ustanovená zákonom č. 667/2002 Z. z., ktorým sa  mení zákon č. 312/2001 Z. z. o štátnej službe ( zmenou z pôvodných 30 dní na 15 dní). *V opačnom prípade je potrebné v osobitnej časti dôvodovej správy dôvod tejto opätovnej zmeny vysvetliť.

O

N

Neakceptuje sa.
Zákon o štátnej službe sa bude novelizovať osobitne. Čl. VI je vypustený z návrhu zákona.

Úrad jadrového dozoru SR

V novelizačnom bode 1 je navrhovaná zmena § 107 zákona č. 312/2001 Z. z. a v poslednom riadku je uvedená doba najviac 30 dni. Zákon č. 667/2002 Z. z., túto dobu  znížil na 15 dní. Domnievajú sa , že došlo pri písomnom vyhotovení k chybe, odporúčajú preveriť.

O

N

Neakceptuje sa.
Zákon o štátnej službe sa bude novelizovať osobitne. Čl. VI je vypustený z návrhu zákona.

Úrad vlády SR – sekcia kontroly

V odseku 1 v prvej vete odporúčajú nad slovo „predpisu“ umiestniť číselná odkaz na príslušný právny predpis.
Taktiež podobne upraviť článok VII ods. 1.

O

N

Neakceptuje sa.
Zákon o štátnej službe sa bude novelizovať osobitne. Časť VI je vypustená z návrhu zákona.

Ministerstvo financií SR

Upozorňuje, že podľa zákona č. 312/2001 Z. z. o štátnej službe v znení neskorších predpisov patrí štátnemu zamestnancovi príplatok k nemocenskému najviac 15 dní v kalendárnom roku nie 3O.

O

N

Neakceptuje sa.
Zákon o štátnej službe sa bude novelizovať osobitne. Čl. VI je vypustený z návrhu zákona.

Ministerstvo dopravy, pôšt a telekomunikácií SR

Navrhuje upraviť úvodnú vetu v článku VI.

O

N

Neakceptuje sa.
Zákon o štátnej službe sa bude novelizovať osobitne. Čl. VI je vypustený z návrhu zákona

K čl.  VII (nový čl. V) | | | | |

Ministerstvo vnútra SR

V bode 1 v § 163 ods. 1 odporúča vypustiť slovo „zamestnanca“.

O

N

Neakceptuje sa.
Ide o názov dávky, nie o pracovné zaradenie.

| V bode 1 v § 163 je potrebné ponechať doterajší odsek 3 týkajúci sa ošetrovného. | O | A | Akceptuje sa. |
| Vzhľadom na nadpis nad § 167, text tohto paragrafu a vzhľadom na zavedenie názvu „príplatok k materskému“ navrhuje novelizovať v tomto smere aj § 164. | O | A | Akceptuje sa. |
| V bode 5 v § 169 ods. 1 odporúča slová „s platom“ nahradiť slovami „so služobným platom“. | O | A | Akceptuje sa. |
| V bode 5 v § 169 ods. 2 odporúča za slovo „celé“ vložiť slovo „slovenské“. | O | A | Akceptuje sa. |

Spôsob pripomienkového konania:  v skrátenej forme
Zoznam oslovených subjektov: pripojený rozdeľovník
Počet oslovených subjektov: 41
Zaslali do stanoveného termínu:  -
Zaslali po termíne:  -
Vôbec nezaslali: Úrad geodézie, kartografie a katastra SR, Ministerstvo pre správu a privatizáciu národného majetku SR
Subjekty, ktoré nemali pripomienky: 8
Počet vznesených pripomienok: 101
Počet akceptovaných pripomienok: 41 
Počet neakceptovaných, z toho počet zásadných: 3, ktoré subjekty: zásadné –KOZ SR, MV SR
Rozporové konanie:  - 6
Počet odstránených pripomienok:  41
Počet neodstránených pripomienok: 56